my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my en my my my my my my my my my my en my nl en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
You are here :
မြန်မာ့နိုင်ငံရေးလေ့လာသူ စာရေးဆရာ ဦးဘိုဘိုကျော်ငြိမ်း နှင့်တွေ့ဆုံခြင်း
နည်းပညာသတင်းတိုများ
ဓာတ်ပုံသတင်းများ
Advertisement
မြန်မာ့နိုင်ငံရေးလေ့လာသူ စာရေးဆရာ ဦးဘိုဘိုကျော်ငြိမ်း နှင့်တွေ့ဆုံခြင်း
မြန်မာ့နိုင်ငံရေးလေ့လာသူ စာရေးဆရာ ဦးဘိုဘိုကျော်ငြိမ်း နှင့်တွေ့ဆုံခြင်း
Written by  KMK
Saturday, November 14 2015 00:00
Rate this item
လက်ရှိအချိန်တွင် ၂၀၁၅ခုနှစ် အထွေထွေရွေးကောက်ပွဲကြီးမှာ နိုင်ငံတစ်ဝန်းပြည်သူများ တစ်ခဲနက်မဲပေးမှု တည်ငြိမ်အေးချမ်း စွာပူးပေါင်းပါဝင်မှုဖြင့် အောင်မြင်စွာပြီးဆုံးခဲ့ပြီဖြစ်ပြီး ပြည်သူ များမှ လည်း မိမိတို့ ယုံကြည်သည့်ပါတီများမှ ကိုယ်စား လှယ်လောင်းများ ကို လွတ်လပ်စွာမဲပေးရွေးချယ်ပေးခဲ့ပြီးဖြစ်သည်။ လက်ရှိ ရွေးကောက်ပွဲကော်မရှင်၏ တရားဝင်ကြေညာ ချက်များ အရ လည်း အမျိုးသားဒီမိုကရေစီအဖွဲ့ချုပ်(NLD) မှဒေသအများစု၊ လွှတ်တော်နေရာအများစုအတွက် အနိုင်ရရှိနိုင်ခဲ့၊ အစိုးရဖွဲ့နိုင်မည့် အလားအလာလည်းရှိနေသည်။
ထိုသို့ ရွေးကောက်ပွဲအခြေအနေ၊ NLD ၏အနိုင်ရရှိနေမှုအခြေအနေရှေ့ ဆက်ဖြစ်ပေါ်လာနိုင်မည့် မြန်မာ့ နိုင်ငံရေး အလား အလာများနှင့်ပတ်သက်၍ မြန်မာ့နိုင်ငံရေးလေ့လာသူနှင့် စာရေး ဆရာ တစ်ဦးဖြစ်သူ ဦးဘိုဘိုကျော်ငြိမ်းကို ဒီမိုကရေစီ တူဒေး သတင်းစာမှ တွေ့ဆုံမေးမြန်းခဲ့ရာ အချို့ကို ကောက်နုတ်ဖော်ပြလိုက်ပါသည်-
မေး- ပထမဆုံးအနေနဲ့ ၂၀၁၅ခုနှစ် အထွေထွေရွေး ကောက်ပွဲကတော့ နိုဝင်ဘာ ၈ရက်မှာပြီးခဲ့ပါပြီ။ ပြီးစီး ခဲ့တဲ့ ဒီရွေးကောက်ပွဲအပေါ်စပြီး သုံးသပ်ပေးပါဦး။
ဖြေ- ရွေးကောက်ပွဲအခြေအနေကတော့ ရှင်း ရှင်းပြောရရင် တိုင်းပြည်အတွက်ကောင်းတယ်လို့ပြော ရမယ်။ ကောင်းတယ် ဆိုတာဘာလဲဆိုတော့ ဒီရွေး ကောက်ပွဲက တစ်ဖက်ကြည့်ရင် ဒါဒေါ်စုရဲ့ အောင်မြင်မှု ပဲ။ ဒေါ်စုက ကျွန်မကိုယုံပါဆိုပြီးတော့ သူ့နာမည်နဲ့သူက ရွေးကောက်ပွဲဝင်တာဆိုတော့ အဓိကက ပါတီအနေနဲ့ ဝင်တာမဟုတ်ဘူး။ နိုင်သွားတယ်ဆို တာဒေါ်အောင်ဆန်း စုကြည်ကို ယုံတဲ့အတွက် လူတွေကသူ့ကိုယုံကြည်တဲ့ အတွက်ပေါ့။ သို့သော်ဒါက တစ်ဖက်ကြည့် ရင်ပေါ့။ နောက်တစ်ဖက်ကကြည့်ရင်တော့ ဒါကပြည်သူတွေ နိုင်တာပဲ။ ပြည်သူတွေနိုင်တယ်ဆိုတာက ပြည်သူ တွေက ဒီလိုရွေးနိုင်တဲ့အခွင့်အရေးမရခဲ့ဘူး။ အဲဒီလို အခွင့်အရေးမရခဲ့တဲ့အတွက် သူတို့ (ပြည်သူ)က ဒီ ဟာကိုရတဲ့အခါကျတော့ သူတို့ရဲ့ပြောင်းချင်တဲ့စိတ် ပေါ့။ ဒါပြည်သူတွေရဲ့ဆန္ဒ၊ ပြည်သူတွေ ရဲ့ လိုလားချက်၊ ပြည်သူတွေရဲ့အောင်ပွဲ လို့ပြောလို့ရ တာပေါ့။ ဒေါ်စုရဲ့ အောင်မြင်မှုက ပထမအချက်၊ ဒုတိယအချက်က ပြည်သူတွေရဲ့အောင်မြင်မှုလည်းဟုတ်ပါတယ်။
မေး- ကြားကာလကလည်း လေးလလောက်ရှိသေး တော့ အဲဒီကာလတွေရဲ့အလားအလာကရော ဘယ်လို ပုံစံမျိုးရှိနိုင်မလဲ။ တချို့ပြည်သူတွေ ကလည်း စိုးရိမ် ပူပန်မှုရှိ နေသလို တချို့နိုင်ငံရေး လေ့လာသူတွေကလည်း စိုးရိမ်မှုလေး အနည်းငယ် ရှိနေတယ် ဆိုတာမျိုး ထောက်ပြ မှုအချို့ရှိနေတယ်ဆိုပြီး ပြောကြ တာရှိ တယ်။ အန်ကယ် အနေနဲ့ရော ဘယ်လိုသုံးသပ်ချင်ပါလဲ။ စိုးရိမ်မှုရှိတယ်ဆို ရင်လည်း ဘယ်လိုဟာမျိုးတွေကို အဓိကဖြစ်နိုင်မလဲ။
ဖြေ- ဒေါ်စုကအနှစ်နှစ်ဆယ်စောင့်ခဲ့တာပဲ။ သူအာဏာ ရရင် ဘယ်လိုလုပ်မယ်ဆိုတာ စဉ်းစားထားတာရှိပါလိမ့် မယ်။ ဒါကိုတော့ ဦးယုံမှားသံသယမရှိဘူး။ သို့သော် အာဏာဆိုတာက ဒေါ်စုက ထိပ်က တစ်ယောက်တည်း အုပ်ချုပ်လို့ရတာမှ မဟုတ်ဘဲ။ တစ်ပြည် လုံးမှာ သူ့လူ တွေအာဏာရလာတဲ့အခါကျတော့ ရှင်းရှင်းပြောရရင် သူ့လူတွေဉာဏ်ရှိဖို့ပဲ လိုတယ်ပေါ့။ သူ့လူတွေသာ ဉာဏ်ရှိ ရင် အလွန်အကျွံမဖြစ်ဘူးဆိုရင်၊ တပ်မတော်ကို ကြည့်မယ်ဆိုရင်လည်း တပ်မတော်က အာဏာသိမ်းချင် တဲ့စိတ်သိပ်ရှိ ပုံတော့မပေါ်ဘူး။
မေး- နောက်တစ်ခုက အခုနိုဝင်ဘာ ၁၆ရက်မှာ လွှတ် တော်ကပြန်ခေါ်ထားတယ်။ ပုံမှန်ကတော့ သူတို့လုပ်ငန်း စဉ်တွေဖြစ်တဲ့ ဥပဒေကြမ်းတွေဆွေးနွေးတာတို့ မေးခွန်း မေး အဆိုတင်တာ တွေလုပ်မှာဖြစ်တယ်။ ဒါပေမဲ့ အဲဒီ ဆွေးနွေးပွဲမှာ အာဏာ လွှဲပြောင်းရေး နဲ့ ပတ်သက်လို့ဆွေး နွေးတာတွေရှိ ကောင်း ရှိလာ နိုင်တယ်။ အဲဒီအနေ အထား အပေါ်မှာရော ဘယ်လိုမျိုး သုံးသပ် ချင်ပါသလဲ။
ဖြေ- ရှင်းရှင်းပြောရရင် ဒီလွှတ်တော်ကအဓိက မကျ ပါဘူး။ ဦးအမြင်ပေါ့၊ တကယ်တမ်းအာဏာရှိတာ လွှတ် တော်မှမဟုတ်ဘဲ။ တကယ်တမ်းအာဏာရှိတာ တပ် မတော်ပေါ့နော်။ လွှတ်တော် ထဲကလူတွေက တပ် မတော်ကလာတာဆိုပေမယ့် ငါးနှစ်ဆိုတာ အချိန်က အများကြီး ကွာသွားပြီ။ အခုလက်ရှိ စစ်ဗိုလ်တွေရဲ့ အတွေးအခေါ်တွေသာအရေးအကြီးအဆုံးပဲ။ ဆိုတော့ ဦးအ ထင်တော့ ဦးသန်းရွှေ ကသူ့ကို မနှောင့်ယှက်ရင် သူကဘာမှလုပ်စရာမရှိတော့ဘူး။ ဘာကြောင့်လဲဆို တော့ အဖြေရှာတဲ့ အနေနဲ့ သူကဒီမိုကရေစီ ကိုပေးခဲ့တာ ကိုး။ ဒါသူပေးခဲ့ တဲ့အဖြေပဲ။ အကယ်၍ သူ့ကိုဖမ်းလား ဆီးလားလုပ်မယ်၊ အရင် ဟာတွေဖော် မယ်ဆိုရင် သူတို့ လုပ်မှာပေါ့။ ဦးကအဲဒီလိုထင်တယ်။ တကယ်တမ်းတော့ အခုရွေးကောက်ပွဲနိုင် တာပဲရှိ သေး တယ်။ အစိုးရမဖြစ် သေးဘူး။ အစိုးရဖြစ်ဖို့အများကြီးကျန်သေးတယ်။
မေး- နောက်တစ်ခုက ဒေါ်အောင်ဆန်းစုကြည်က အမျိုးသားပြန်လည်သင့်မြတ်ရေးသဘောထားကို အခြေ ခံပြီး သမ္မတ၊ တပ်မတော် ကာကွယ်ရေးဦးစီးချုပ်၊ ပြည် ထောင်စု လွှတ် တော်နာယကသူရဦးရွှေမန်းတို့နဲ့ လာမယ့် တစ်ပတ် အတွင်း တွေ့ ဆုံဆွေးနွေးလိုတယ်ဆိုပြီး နိုဝင်ဘာ ၁၀ ရက်နေ့ နေ့စွဲနဲ့တစ်ဦးချင်းစီဆီကို စာရေး တောင်း ဆိုထား ပါတယ်။ တစ်ဖက်က လည်း ဆွေးနွေးနိုင် မယ့် ကာလကို အကြောင်းပြန်ထားပါတယ်။ အခုဆွေးနွေးမှုက နေရော ဘာတွေဆွေးနွေးလာနိုင်မလဲ။ အသွင်ကူး ပြောင်း ရေးမှာ ချောမွေ့ဖို့ ဘယ်လိုတွေဆွေးနွေးသင့်လဲခင်ဗျ။
ဖြေ- အမှန်တော့ လက်ရှိအခြေအနေမှာ သမ္မတက ဒိုင်လူကြီးဖြစ်သွားပြီ၊ တကယ်တမ်းတော့။ တကယ်က NLD နဲ့ တပ်မတော်ပဲ ။ ဦးရွှေမန်း ကတော့ ဘာမှမဖြစ်တော့ ဘူးဆိုတော့ ဒီနေရာမှာ ဉာဏ်ကစားရမှာက ဒေါ်စုပဲ။ သမ္မတအနေနဲ့ကတော့ ဒိုင်လူကြီးဖြစ် သွားပြီဆိုတော့ သူ က နာမည်ပျက်စရာမရှိတော့ဘူး။ ဦးသာ သူ့နေရာမှာဆို ရင် ချောချောမွေ့မွေ့ဖြစ်အောင် လုပ်ပေးမှာပဲ။ နာမည် ကောင်းရှိတဲ့လူ သူ့အနေနဲ့ ဘာမှမပေးစရာအကြောင်း မရှိဘူး။ သို့သော် သူက လူကြီးတစ်ယောက် အနေနဲ့ ကြား ထဲကနေပြီးတော့ ညင်ညင်သာသာဖြစ်အောင် စေ့စပ်ပေး လို့ရတာပေါ့။ အဓိကကတော့ NLD နဲ့ ခံတပ်အဖြစ်ကျန် ခဲ့တဲ့ တပ်မတော် ဒီနှစ်ခု ညှိရမှာပေါ့။ လွယ်တော့မလွယ် ဘူးဆိုတာပြောချင်တာက စည်းမကျော်လာအောင် ဒေါ်စုထိန်းရမယ်။ တပ်အနေနဲ့ လူတွေသတ်ပြီး တိုင်း ပြည်ပိုပြီးဆင်းရဲမယ့်ဟာကို လုပ်ချင်မှာမဟုတ်ဘူး။ ဒါ ပေမဲ့ သူတို့ကိုလည်းနေရာပေးရမှာပေါ့။
မေး- နောက် အစိုးရဖွဲ့တဲ့အပိုင်းပေါ့။ လက်ရှိအနေအ ထားအရ NLD က အများစုနိုင်နေတယ်ပေါ့။ တကယ် လို့ NLD အစိုးရ ဖွဲ့နိုင်ခဲ့ရင်ရော အရင် ဦးသိန်းစိန်အစိုးရ နဲ့ ဘာတွေကွာသွား နိုင်မလဲ။ မူဝါဒအပိုင်းရော၊ အခြား အပိုင်းတွေမှာရောပေါ့။
ဖြေ- ဒါကတော့ ဦးပြောရခက်တယ်။ ဘာကြောင့်လဲ ဆိုတော့ NLD ရဲ့အားနည်းချက်တွေကိုလည်း ဦးအမြဲ ပြောခဲ့တယ်။ NLD မှာ အုပ်ချုပ်ရေးအတွေ့အကြုံမရှိဘူး။ စိတ်ကောင်းရှိတယ်။ မူမှာတော့ မှန်မှာပဲ။ ဒါပေမဲ့ အဲဒီမူ တွေကို အကောင် အထည်ဖော် တဲ့နေရာမှာ ဘယ်လောက် အကောင်အထည်ဖော်မလဲ၊ ဦးမသိဘူး။ ဒါတော့ ဘယ် သူမှလည်းမသိဘူး။ ဦးထင် တယ်လေ။ နောက်တစ်ခု NLD တစ်ခုတည်းလုပ်လို့မရဘူး။ ဖြည့်ရမယ့်လူတွေအများကြီး ရှိတယ်။ နောက်တစ်ခု အရေးအကြီးဆုံး က စစ်ဗျူရိုကရေစီ ကို ဘယ်လို replace လုပ်မလဲပေါ့။ အခုအချိန်က စစ် ဗျူရိုကရေစီက စစ်သားပဲထိပ်မှာရှိတာပေါ့။ ဆိုတော့ အား လုံးက စစ်သားပဲအုပ်ချုပ် ထားတယ်ပေါ့။ နားလည်တဲ့ အရပ်သားတွေကလည်း ပြောကြရင် တစ်ကမ္ဘာလုံး မှာရှိနေတဲ့ ပညာတတ်တွေအတွေ့အကြုံရှိတဲ့ လူတွေ ကိုခေါ်ပြီးတော့ ဖြည့်ရမယ်လို့ ဦးယူဆတယ်ပေါ့နော်။ ဒါဖြစ်သင့်ဖြစ်ထိုက် တာပေါ့။ ဒေါ်စု ကလည်း အားလုံးကို သုံးမယ်လို့ သူပြောထား တယ်။ ဦးဖြစ်စေချင်တာက တစ်ကမ္ဘာလုံးမှာရှိနေတဲ့ ဗမာပညာ တတ်တွေအများကြီး ရှိတယ်။ ဒီလူတွေကိုခေါ်ပြီးတော့ ဒါမှမဟုတ် လူငယ် တွေကိုခေါ်ပြီးတော့ ဥပမာစင်ကာပူ က ပြန်လာ မယ့်သူ ရှိတယ်။ အမေရိကားက ပြန်လာမယ့်သူတွေရှိတယ်။ ဒီလူတွေခေါ်ပြီး နေရာပေးပြီး ထိန်းထိန်းသိမ်းသိမ်း လုပ်ရင် ပိုအောင်မြင်မယ်လို့ထင်တယ်။
မေး- လက်ရှိအခြေအနေအရ သမ္မတနေရာအတွက် လည်း ဘယ်သူဖြစ်မလဲဆိုတာ တော်တော်များများက စိတ်ဝင်စားမှုတွေ ရှိနေတယ်။ လက်ရှိ ့နဃ ရဲ့ တရား ဝင်ထုတ် ပြန်ချက်တွေအရလည်း UEC က အများစုနိုင် နေတေNLD သမ္မတတင်နိုင်မယ့် အလားအလာများနေ တယ်။ ဒီတော့ သမ္မတက ဘယ်လိုပုံစံမျိုးဖြစ်လာမလဲ။ တကယ် လို့ NLD က တင်လာခဲ့ရင်ရော ပါတီတွင်း ကပဲ ဖြစ်မလား၊ ပြင်ပကလူတွေဖြစ်လာမလား။ ဒေါ်စုကလည်း သမ္မတရဲ့အထက်ကနေရှိနေမယ် လို့ ပြောခဲ့တာလည်း ရှိတော့ အဲဒီအပေါ်လည်း အန်ကယ့်အနေနဲ့ ဘယ်လိုသုံးသပ်ပါ သလဲခင်ဗျ။
ဖြေ- နိုင်ငံရေးမှာ သွားညာလို့မရဘူး။ အခုကျတော့ NLD  က အစိုးရဖွဲ့နိုင်မှာပဲ။ ဒါကိုသံသယဖြစ်စရာမရှိဘူး။ ဦးကတော့ ဒေါ်စုကို လည်း လေးစားတယ်။ ဒေါ်စု ကိုလည်း လေ့လာထား တဲ့အတွက် နောက်နိုင်ငံရေးအရ ကြည့်မယ် ဆိုရင်လည်း ဒေါ်စုယုံတဲ့ သူပဲဖြစ်မှာပဲ။ ဒေါ်စုက  ရှင်းရှင်းလေး၊ မင်းတို့ငါကို သမ္မတမဖြစ်နိုင်အောင်ညစ် ထားတယ်။ သမ္မတထက်မြင့် တဲ့ဟာကို ယူလို့ရတယ်ဆို တာ ရှင်းရှင်းလေးပဲ။ သမ္မတဆိုတာ သူခိုင်းတာလုပ် ရမယ်ဆိုတာရှင်းနေတာပဲ။ ဆိုတော့ သူယုံတဲ့ NLD ထဲကပဲ သုံးယောက်လောက်တော့ရှိတာပေါ့။ ဒီလူတွေ ထဲကပဲ ရွေးမယ်လို့ ဦးကတော့ သုံးသပ်တယ်ပေါ့။ ဘာ ကြောင့်လဲဆိုတော့ သမ္မတက အစိုးရဖွဲ့ရမှာဆိုတော့ သူပြောတဲ့လူကိုဖွဲ့မယ်။ ဒါပေမဲ့ သမ္မတရဲ့အမိန့်နဲ့ ဖွဲ့ရမယ်။ ဦးနေဝင်းလက်ထက်ကလည်း ဦးစန်းယုကို  ပေးခဲ့တာပဲ။ ဦးစန်းယုဆိုတာ လက်ကလေးနောက်ပစ်ပြီး သမ္မတကြီး သာဖြစ်နေတယ်၊ ဦးနေဝင်းက ဥက္ကဋ္ဌရာထူး ယူထားတော့ ထိုနည်းတူစွာပဲ မော်စီတုန်းလည်း ဥက္ကဋ္ဌ ရာထူးယူ ထားပြီးတော့ သမ္မတရော၊ ဝန်ကြီးချူပ်ရော သူ ခိုင်းတာလုပ်၊ သူလက်မြှောက်ဆိုမြှောက်ရတာပဲ။ ဒီမိုက ရေစီမှာ ဒါမျိုးက ရှားတယ်ပေါ့။ ဒါပေမဲ့ နိုင်ငံရေးမှာ ဒါမျိုးကရှိ တာပါပဲ။ ဒါကိုတော့ ဒေါ်စုကိုအပြစ်မပြော ဘူး။ သို့သော် ဒီဟာကပထမနဲ့ နောက်ဆုံး အကြိမ်ဖြစ်ဖို့ တော့ လိုတယ်။ ဘာကြောင့်လဲဆိုတော့ သမ္မတစနစ်မှာ သမ္မတကအာဏာအရှိဆုံးပဲ။ သမ္မတ အထက်မှာရှိတယ် ဆိုတာ သာမန်အားဖြင့် ဒီမိုကရေစီမှာမရှိဘူး။ ဆိုတော့ ဒီဟာကယဉ်ကျေးမှုမဖြစ်သွားဖို့တော့လိုတယ်။ ဒါကလည်း ဒေါ်စုကို အပြစ်မတင်ဘူး။ ကျွန်တော့် သုံးသပ်ချက် ကတော့ သူခန့်တဲ့သူသည် သူအယုံဆုံး လူ၊ သူနဲ့ အနှစ်နှစ်ဆယ်လောက် အနည်းဆုံးနေခဲ့တဲ့လူ၊ သူပြောတာလုပ်မယ့်သူ၊ သူနဲ့အနီးကပ်ဆုံးလူထဲက ပေါ့။ အခုတော့ ပြောနေကြတာ သုံးယောက်ရှိတာ ပေါ့။  အဲဒီသုံးယောက်ထဲက တစ်ယောက်ဖြစ်မှာပဲ။ ပြင်ပ ကလူမဖြစ်နိုင်ဘူး။ သမ္မတဆိုတာက ရှင်းရှင်းပြောရင် ဒါက ရုပ်ပြနဲ့တစ်ဆင့်ခံ အုပ်ချုပ်မှာဆိုတော့ အပြင်လူ ဆိုရင် သူနဲ့မသိတဲ့လူ ဘယ်ခန့်မလဲ။ သူနဲ့ မသိတဲ့သူက ပေါ်လစီ မှားမှားမှန်မှန် လက်ခံချင်မှလက်ခံမှာပေါ့။ ဟာ အစ်မ ပေါ်လစီမှားနေတယ်ဆိုရင် ဒီအမိန့်ကို ဆိုင်းထိုးရမှာ သမ္မတကထိုးရမှာ ဒေါ်စုကခိုင်းတာကို သမ္မတက မလုပ်ဘူးဆိုရင် ဘာလုပ်မလဲ constitutional crisis လာဖြစ်ပြီ။ ဘယ်လိုမှ မဖြစ်နိုင်ဘူး။ ဝန်ကြီးခန့် တာ တစ်မျိုးနော်၊ သမ္မတက မှားမှားမှန်မှန် ဒေါ်စုပြော တာကို နားထောင်မယ့် နာခံမယ့် သူဖြစ်ရမယ်။ အဲဒါ ကြောင့် သူအယုံဆုံးနဲ့ သူအနီးကပ်လူပဲဖြစ်နိုင်မယ်။ အပြင်ကလူ ဘယ်လိုမှ မဖြစ်နိုင်ဘူး။
မေး- ဖြည့်စွက်ပြောချင်တာလည်း ရှိရင် ပြောပေးပါခင်ဗျ။
ဖြေ- ဦးကတော့ ဒါ ပြည်သူတွေအတွက် အောင်မြင်မှု ပါပဲ။ ဒါပေမဲ့ အောင်မြင်မှုတိုင်းမှာ စိန်ခေါ်မှုဆိုတာရှိ တယ်။ NLD က အခုနိုင်တယ်ဆိုတာ  အင်မတန်ပျော် စရာကောင်းတယ်။ ဒါပေမဲ့ ဒီပျော်ရွှင်မှုကိုအောင် အောင်မြင်မြင်အဖြစ် ပြောင်းဖို့ဆိုတာက တိုင်းပြည်ထူ ထောင်မှုအပေါ်မှာ မူတည်တယ်။ အားလုံးက စီးပွား ရေးပဲ။ ဗမာပြည်မှာ ကိုင်တွယ်စရာ သောင်းခြောက် ထောင် ရှိတယ်။ ဒါတွေကို ဒေါ်စုရှိနေရင် ဦးမကြောက် ဘူး။ ဒါပေမဲ့ ဒေါ်စုတစ်ယောက်တည်းနဲ့လည်း မရဘူး။ ဆိုတော့ NLD အနေနဲ့ NLD ဆိုတာ ဒေါ်စုပါပဲ။ ဒေါ်စု မှန်မှန်ကန်ကန် ဦးဆောင်နိုင်ပါစေ။ ကိုင်တွယ် နိုင်ပါစေလို့ ဦးဆုတောင်းပါတယ်။
အခုလိုအချိန်ပေးဖြေကြားပေးတဲ့အတွက် ကျေးဇူးတင် ပါတယ်။
ကောင်းမြတ်ကျော် တွေ့ဆုံမေးမြန်းသည်
Read 940 times
Published in အတွေးအမြင်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook